Hansel eta Gretel

**Hansel eta Gretel** () Haur eta Gazte Literaturaren kokaturiko fantasiazko ipuina da. Alemaniako ahozko transmisiotik jasoa, Grimm anaiek lehen aldiz 1812an argitaratu zuten. Hansel eta Gretel neba-arreba gazteak sorgin kanibal batek bahitzen ditu, goitik behera ogiz egindako (teilatua opilezkoa eta leihoak azukre-zurizkoak dituena) etxe batek erakarriak izan direlarik.

## Sinopsia 
thumb|Hansel eta GreteL etxetxoa jaten
Ahozko transmisiozko ipuina izan arren Grimm anaien bertsioa da ezagunena eta hemen aztertuko dena.

Hansel y Gretel familia behartsu baten seme-alabak dira, gosetearen ondorioz basoan abandonatuak izan direnak. Bertan galduta dabiltzala, atso zahar bat bizi den opilezko teilatudun eta azukre-koxkorreko leihodun ogizko etxe batekin egiten dute topo eta barrura sartzera gonbidatuak dira haurrak. Umeek kasu egiten diote, baina atsoak, sorgina dela, Hansel kaiola batean sartzen du, hura gizendu eta gero jateko asmotan. Bitartean, Gretel bere anaia gizentzeko janaria sukaldatzera behartua da.

Sorginak Hansel jatea atzeratzea lortzen dute, oilasko hezur bat umearen hatza izango balitz bezala erabiliz, haurra gizentzen ez dela erakusteko. Hala ere, sorgina, nazkaturik, umea jatea erabakitzen du. Sorginak Greteli labera gerturatzeko eskatzen dio, barruan dagoen ogia ondo xigortua eta ondo egina dagoen begiratzeko, nahiz eta bere asmo bakarra neskatxa labean egosi eta jatea den. Baina Gretelek ez dakienarena egiten du, eta atsoa labera gerturatzen denean, nola egiten den erakusteko, neskatxak sorgina barrura bultzatzen du, burdin-hesia itxiz eta kiskalirik hiltzen delarik.

Azkenik, haurrek bertatik ihes egiten dute, sakelak sorginaren etxean topatutako urre eta harribitxiz beteta, eta etxerako bidea aurkitzea lortzen dute, bere aitarekin betirako zoriontsu biziz.

## Egileak 
ezkerrera|thumb|245x245px|Wilhelm Grimm ezkerrean eta Jacob Grimm eskuinean (1855, Elisabeth Jerichau-Baumann)
**Grimm anaiak** idazle alemaniarrak ziren: zaharrena, Jacob (Hanau, 1785eko urtarrilaren 4a - Berlin, 1863ko irailaren 20a); gazteena, Wilhelm (Hanau, 1786ko otsailaren 24a - Berlin, 1859ko abenduaren 16a).

Hogei urterekin, Jacobek liburuzaintza lanak egin zituen Kassel hirian eta Wilhelm liburutegi berean idazkaria izan zen. Biak irakasle izan ziren Göttingengo Unibertsitatean; 1837an unibertsitate hartatik kaleratu zituzten, Ernesto Augusto Hannoverkoa erregearen aurka protesta egin zutelako. Hurrengo urtean, Berlingo Humboldt Unibertsitatean hasi ziren eskolak ematen.

1812an Alemaniako ipuinen bilduma argitaratu zuten, *Kinder- und Hausmärchen* izenburuarekin (). 1814an beste sorta bat kaleratu zuten. Haur-literaturaren historian idatzitako ipuin ospetsuenen artean, Grimm anaiek egindakoak daude.

## Pertsonaien deskribapena 
Hansel eta Gretel ipuinetan bi pertsonaia nagusi aurkitzen ditugu: Hansel eta Gretel. Bigarren mailako hiru pertsonaiak aita, sorgina eta ama edota amaordea dira

Era berean, ipuin honek, Charles Perrault edota Grimm anaiek eskuratutako Erpurutxoren istorioarekin antzekotasuna du gaiei dagokionean; haur-hilketa, gosea, kanibalismoa, eta gutxieneko kasuan, matxismoa. Gainera, Erdi Aroko behe-mailako biztanleen egoera gogortasun handiz aurkezten du, edo gutxienez garai hartako bizitza nola izan zitekeen erakusten digu. Hala ere, oinarritutako errealitateari begiratuz, maitagarri eta sorgindutako printzesarik gabekoa da hau. Ipuin honetan egurra, sua, gosea, hotza eta pertsonaien desesperazioa usaindu ditzakegu; izan ere, gehiengo ipuinetan bezala, idazle bakoitzak –heldua edo haurra– kontatzen duen istorioa bere errealitatean bilakatzen du.

Protagonisten izaera –Hansel eta Gretelen izaera, alegia– ez da egokitzapenekin asko aldatu, genero rolak mantendu direlarik. Beraien izaera, egiten dituzten ekintzen bidez nolakoa den jakin dezakegu; halaber, pertsonaia dinamikoak eta biribilak dira. Bestalde, bi haurrek gezurrak esaten dizkiote sorginari bere etxea jaten hasten direnean: sorginak “Kirri-karra, karraska, zein dabil nire etxean ladraska?” esaten duenen, Hansel eta Gretelek “Haizea, haizea, zeruko umea” erantzuten diote. Haurrek entzuten duten ahotsa sorginarena edo norberaren kontzientziarena izan daitekeela interpretatu daiteke. Ipuin honetan, umeek jasandako garapeneko aldaketak, aldaketa fisikoak, psikikoak eta sozialak ikus daitezke; adibidez, egozentrismoa, bakardadea, beldurrak menperatzea eta sorginarekin bukatzea, eta gosearen asetzea, besteak beste.

Jatorrizko bertsioan hegaztiak (bukaerako ahatea izan ezik) ez dira agertzen. Hanselek basoan botatako ogi-mamiak basoko animaliek jaten dituzte, eta ez usoek, ohiko bertsioetan agertzen ohi den bezala. Egokitzapen gehienetan ere uso zuriek haurrei sorginaren etxetxora iristeko bidea erakusten die protagonistei, jatorrizko bertsioan ez bezala; Grimm anaien bertsioan, haurrek bidea bakarrik aurkitzen dute. Honek, istorioaren irakurketa ezberdinak egitera bideratu dezake. Sinbolikoki uso zuriak, erlijio, bakea, indarra eta zoriontasunarekin lotzen dira. Bestalde, ogi-mamiak jaten dituzten animaliek –aro horretan zegoen gosearen sinbolo izanik– haurrek aurkituko duten lehenengo arriskua adieraziko lukete.

Egokitzapenetan, hiru hegaztien agerpena dago: lehenengoak ogi-mamiak jaten ditu, bigarrengoak haurrei sorginaren etxerako bidea erakusten die eta hirugarrengoak etxera bueltatzeko bidea azaltzen die. Hiru hegaztiek beldurrak gainditzeko alde ona adierazten dute. Bestetik, jatorrizko ipuinaren bukaeran ahatea agertzen da, egokitzapen askotan beltxarga zuria dena. Honek, indarra, erlijioa, bakea eta zoriontasuna adierazten du; gainera, animalia agertzen den momentu horretan bi haurrak istorioan lehenengo aldiz banatzen dira, ekintza hori norberaren garapen pertsonalaren sustapena izanik. Hortik aurrera, Hansel eta Gretel bide ezberdinetatik joan eta bakarrik bizitzeko prest daude. Aditu batzuek, ahatea amaren sinboloa edo naturaren babesa dela esaten dute. Ahate hau erreka batean kokatzen da, eta erreka edota ura bataioarekin lotu daiteke. Haurrek etxera bueltatzeko erreka zeharkatu behar dute, trantsizioa eta hasiera berri bat sinbolizatuz. Urak aldaketa prozesua irudikatzen du, errekaren bi bazterrak erreferentziatzat hartuta. Honekin batera, basoan barrenatzea haurren inkontzientea adierazten du, hauen bakardadea edota isolamendua indartzearekin batera. Aldi berean, basoak sorginaren etxea eta gurasoen etxea banatzen ditu

Hansel eta Gretelen istorioan, gainontzeko ipuin klasikoetan ez bezala, bitxia da protagonista femeninoak ipuinean duen lekua; gehiengo kasuetan gizonezkoa izaten da neska edo emakumea salbatzen duen heroia, eta kasu honetan, alderantzizko egoera ematen da. Kontakizunean zehar Gretelek jasandako garapena nabaria da, hasiera batean neska bati inposatutako patroia betetzen baitu (negartia, beldurtia eta ahula) eta istorioaren bukaeran kontrako jarrera eta izaera bereganatzen baititu, gizarteak berez mutil bati egokitutakoak izan daitezkeenak. Era berean, Frantziako bertsio batek patroi berbera jarraitzen du: sorginaren lekuan deabrua kokatzen da, eta honek eta bere emazteak Hansel torturatzen dute, Gretel bere neba salbatuz eta hemen ere heroia izanik. Beraz, garai haietako begirunea kontuan izanda, ipuin klasikoekiko ikuspuntu berri bat emateko lagungarria gertatzen da; *Hansel eta Gretel* ipuinak eredu gisa jokatzen du, neskek beti printzesen eta mutilek, ordea, heroiaren papera betetzen ez dutelarik.

## Irakaspenak 
Ipuin honek irakurleari -gehienbat haurrei- beharrezko konfiantza eman nahi die, gurasoek aipatutako arrisku errealei zein beldur propioei aurre egiteko gai direla sinetsarazteko. Aldi berean, liburu mota honek haurrek gurasoengan duten heldutasunik gabeko menpekotasuna gainditzeko estimulua sortu eta garapen maila handiagoa lortzea areagotzen du, kidearenganako laguntzan ere konfiantza eskuratuz (Hansel eta Gretelen arteko kooperazioa erreflexu gisa dela-eta). Haurrei konfiantza ematean datza, etorkizunean munduan aurki ditzaketen zailtasun eta arriskuak menperatzeko gai direla irakatsiz, eta ondorioz, lorpen horrekin garaile sentiaraziz.

## Istorioaren egokitzapenak 
### Ipuinak 
* Abeyà, E. (1995). *Hansel y Gretel*. Bartzelona: La Galera. ISBN:84-246-1941-2
* Abeyà, E. (2000). *Hansel y Gretel*. Bartzelona: La Galera. ISBN:84-246-2535-8
* Barros Sola, V. (2002). *Hansel eta Gretel*. Madril: Cultural. ISBN:84-8055-582-3
* Busquets, J. (2002). *Hansel eta Gretel*. Madril: Susaeta. ISBN:84-305-3447-4
* Busquets, J. (2005). *Txokolatezko etxetxoa*. Madril: Susaeta. ISBN:978-84-305-5132-3
* Caminos, M. (1998). *Hansel eta Gretel*. Donostia: Kriselu. ISBN:84-89923-43-4
* Capdevila, R. (2002). *Hansel y Gretel*. Bartzelona: Cromosoma. ISBN:84-95732-08-4
* Capdevila, R. (2002). *Hansel y Gretel*. Bartzelona: Círculo de Lectores. ISBN:84-226-9954-0
* Cardeñoso, C. (1999). *Cuéntame un cuento 3: cuentos de Grimm*. Bartzelona: Timun Mas. ISBN:84-480-1144-9
* Cardeñoso, C. (2009). *Cuéntame un cuento de los hermanos Grimm*. Bartzelona: Timun Mas. ISBN:978-84-08-08614-7
* Cardeñoso, C. (2003). *Kontaidazu ipuin bat*. Donostia: Ttarttalo. ISBN:84-8091-557-9
* Chicote, M. (2008). *Cuentos clásicos para siempre*. Bartzelona: Molino. ISBN:978-84-9867-277-0
* Combes, M. (2015). *Hansel y Gretel*. Bartzelona: Planeta. ISBN:978-84-08-08848-6
* Daynes, K. (2005). *Hansel and Gretel*. Londres: Usborne. ISBN:9781409591528
* Dooley, J. (2009. *Hansel & Gretel*. Berkshire: Express publishing. ISBN:978-1-84466-518-1
* Éditions Glénat. (2009). *Hansel et Gretel*. Issy-les-Moulineaux [France]: Glénat. ISBN:9782723468664
* Gaudes, B. (2014). *Hansel y Gretel.* Madril: Cuatro Tuercas. ISBN:978-84-943443-2-9
* Gidwitz, A. (2012). *Una sonrisa roja como la sangre: la verdadera y horrible historia de Hansel y Gretel.* Bartzelona: La Galera. ISBN:978-84-246-3779-8
* Gipuzkoako Ikastolen Elkartea. (1991). *Hansel eta Gretel*. Donostia: Elkar. ISBN:84-7529-964-4
* Gool, V. (1993). *Hansel eta Gretel*. Donostia: Ttarttalo. ISBN:84-8091-013-5
* Grimm, J. (1993). *La casita de chocolate*. Bilbo: Cuenticolor. ISBN:84-7854-061-X
* Grimm, J. eta Grimm, W. (2005). *Clásicos para contar*. Madril: Libsa. ISBN:84-662-0868-2
* Grimm, J. eta Grimm, W. (1990). *Grimm anaien ipuinak II*. Bilbo: Gero-Mensajero. ISBN:84-271-1602-2
* Grimm, J. eta Grimm, W. (1986). *Hansel eta Gretel*. Bartzelona: Beascoa. ISBN:84-7546-258-8
* Grimm, J. eta Grimm, W. (2003). *Txokolatezko etxetxoa*. Bilbo: Gero-Mensajero. ISBN:84-271-2556-9
* Grimm, J. eta Grimm, W. (1987). *Txokolatezko etxetxoa*. Madril: Susaeta. ISBN:84-305-1559-3
* Igara. (1984). *Hänsel eta Gretel*. Madril: Anaya. ISBN:84-7525-168-4
* Lagarde, L. (1984). *Hansel eta Gretel.* Belgika: Hemma Publishing. ISBN:2-8006-0320-82-8006-0359-3
* Murua, M. (1999). *Hansel eta Gretel*. Donostia: Ttarttalo. ISBN:84-8091-541-2
* Percy, G. (2009). *Hansel eta Gretel*. Bartzelona: Peralt Montagut. ISBN:978-84-8214-331-6
* Ross, T. (1992). *Hansel eta Gretel*. Donostia: Ttarttalo. ISBN:84-7722-878-7
* Satrustegi, J.M. (1974). *Hansel eta Gretel.* Bartzelona: Abadía de Montserrat. ISBN:84-7202-201-3
[thumb|Hansel eta Gretelen antzezlanerako kartela ([1936-1938)]]

### Filmak 
* *Hansel and Gretel: An Opera Fantasy* (1954)
* *Hansel and Gretel* (1954) Zuzendaria: Walter Jannsen
* *Whoever Slew Auntie Roo?* (1972) Zuzendaria: Curtis Harrington
* *Hansel and Gretel* (1987) Zuzendaria: Len Talan
* *Hansel and Gretel* (2002) Zuzendaria: Gary J. Tunnicliffe
* *Hansel & Gretel* (2013) Zuzendaria: Anthony C. Ferrante
* Hansel & Gretel: Witch Hunters (2013) Zuzendaria:Tommy Wirkola
* Hansel & Gretel: Get Baked (2013) Zuzendaria: Duane Journey
* Hansel vs. Gretel (2015) Zuzendaria: Ben Demaree

### Opera 
Märchenoper -maitagarrien ipuinen operak- lehen emanaldia 1893ko abenduaren 23an izan zen Alemanian, zehazki, Hoftheater de Weimar. Zuzendaria Richard Strauss (1864-11-06/1949-08-09)eta konpositorea Engelbert Humperdinck izan ziren. Hiru ekitaldi eta 11 eszena. Bi ordu irauten du.

Opera honetatik abiatuta aurkitu dezakegu haurrentzako ipuina:
* Gioachino Rossini eta Carla Manea : *Hansel eta Gretel* (2016)

## Irudi galeria 

Fitxategi:Hansel and Gretel and witch silhouettes.svg|alt=
Fitxategi:Hansel and Gretel (Otterness), Beelden aan Zee 02.jpg|alt=
Fitxategi:Hansel and gretel.JPG|alt=
Fitxategi:Hansel et Gretel.PNG|alt=
Fitxategi:Otto Ubbelohde - Hänsel und Gretel 3.jpg|alt=
Fitxategi:Waltenheim sur zorn Hansel et gretel3.jpg|alt=
Fitxategi:Liebigbild Seriennummer 329 Sanguinettinummer 479 Märchen-Sagen-Fabeln Jahrgang 1896 Hänsel und Gretel (4).jpg|alt=
Fitxategi:HanselGretel Pub2 (26918064684).jpg|alt=

## Erreferentziak 
## Bibliografia 
#  Gomez, G. (1999). *Grimm anaien ipuinak.* Nafarroa: Pamiela. ISBN 9788476813126.
# Grimm, KHM 015. **KHM** Grimm anaien ipuinen katalogoan erabilitako akronimoari deritzo: KHM *Kinder- und Hausmärchen* da (*Haurtzaroko eta etxeko ipuinak*)

## Kanpo estekak